CELEX: E2012G0004
Language: da
Date: 2012-10-26 00:00:00
Title: Afgørelse truffet af EFTA-staternes Stående Udvalg nr. 4/2012/SC af 26. oktober 2012 om udpegning af udvalg, der skal bistå EFTA-Tilsynsmyndigheden med at varetage sine opgaver i medfør af artikel 3 i protokol nr. 1 til aftalen mellem EFTA-staterne om oprettelse af en tilsynsmyndighed og en Domstol og om ophævelse af visse afgørelser truffet af Det Stående Udvalg

7.2.2013   
            
            
               DA
            
            
               Den Europæiske Unions Tidende
            
            
               L 36/8
            
         AFGØRELSE TRUFFET AF EFTA-STATERNES STÅENDE UDVALG
   Nr. 4/2012/SC
   af 26. oktober 2012
   om udpegning af udvalg, der skal bistå EFTA-Tilsynsmyndigheden med at varetage sine opgaver i medfør af artikel 3 i protokol nr. 1 til aftalen mellem EFTA-staterne om oprettelse af en tilsynsmyndighed og en Domstol og om ophævelse af visse afgørelser truffet af Det Stående Udvalg
   EFTA-STATERNES STÅENDE UDVALG HAR —
   under henvisning til aftalen om EFTA-staternes Stående Udvalg, særlig artikel 5, stk. 2,
   under henvisning til forslag fra EFTA-Tilsynsmyndigheden, og
   ud fra følgende betragtninger:
   
               (1)
            
            
               Artikel 3 i protokol nr. 1 til aftalen mellem EFTA-medlemsstaterne om oprettelse af en tilsynsmyndighed og en domstol som tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, "tilsyns- og domstolsaftalen", fastsætter, at når Europa-Kommissionen i henhold til en i bilagene til EØS-aftalen omhandlet retsakt, der indeholder de i artikel 1 anførte procedurer, skal fremlægge et udkast til en foranstaltning, der skal træffes, for et EU-udvalg eller på anden måde konsultere et sådant udvalg, konsulterer EFTA-Tilsynsmyndigheden i henhold til de tilsvarende procedurer, der fastlægges af Det Stående Udvalg, et eventuelt tilsvarende udvalg, der er oprettet eller udpeget i overensstemmelse med aftalen om EFTA-staternes Stående Udvalg.
            
         
               (2)
            
            
               Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (1), fastsætter de generelle regler og principper for den ordning, der finder anvendelse, hvis en bindende EU-retsakt (en ”basisretsakt”) fastsætter, at ensartede betingelser for gennemførelse er nødvendige, og at Kommissionens vedtagelse af gennemførelsesretsakter skal kontrolleres af medlemsstaterne.
            
         
               (3)
            
            
               EFTA-staternes Stående Udvalg har i Det Stående Udvalgs afgørelse nr. 3/2012 (om nye udvalgsprocedurer) fastsat generelle regler for de procedurer, der skal følges, når udvalgene bistår EFTA-Tilsynsmyndigheden, med henblik på at tilpasse disse procedurer til dem, der er fastsat ved forordning (EU) nr. 182/2011.
            
         
               (4)
            
            
               Visse gældende afgørelser truffet af Det Stående Udvalg, som udpeger udvalg, der skal bistå EFTA-Tilsynsudvalget, henviser til forældede retsakter, der ikke længere er omfattet af EØS-aftalen, og kan omfatte procedurer, der er ændret som følge af ikrafttrædelsen af forordning (EU) nr. 182/2011. Det er derfor nødvendigt at ajourføre alle gældende afgørelser om udpegning af udvalg, der er vedtaget af Det Stående Udvalg efter artikel 5, stk. 2, i aftalen om EFTA-staternes Stående Udvalg, og at angive, hvilken procedure EFTA-Tilsynsmyndigheden i hvert enkelt tilfælde skal anvende.
            
         
               (5)
            
            
               For at forenkle og tydeliggøre den måde, hvorpå udvalgene udpeges, skal alle de udvalg, som EFTA-Tilsynsmyndigheden skal forelægge udkast til foranstaltninger for, eller den på anden måde skal konsultere, udpeges ved en enkelt afgørelse, og de individuelle afgørelser, der nu er i kraft, bør ophæves.
            
         
               (6)
            
            
               Det er imidlertid ikke nødvendigt at udpege de udvalg, der skal bistå Tilsynsmyndigheden med at varetage sine beføjelser i forbindelse med konkurrence og statsstøtte, da disse udvalg allerede er udpeget og oprettet ved protokol nr. 3 og 4 til aftalen mellem EFTA-staterne om oprettelse af en tilsynsmyndighed og en domstol.
            
         
               (7)
            
            
               Den procedure, der finder anvendelse, når Europa-Kommissionen skal fremlægge et udkast til en foranstaltning for et udvalg eller på anden måde konsultere et udvalg, er omhandlet i den pågældende retsakt. Den procedure, der anvendes på EFTA-Tilsynsmyndigheden, når den skal gøre dette i henhold til en retsakt, der henvises til i bilagene til EØS-aftalen, skal være den procedure, der er fastsat ved afgørelse truffet af EFTA-medlemsstaternes Stående Udvalg nr. 3/2012 (om udvalgsprocedurer), og som svarer mest til den procedure, der er fastsat ved den retsakt, som er omhandlet i bilagene til EØS-aftalen. Det er derfor ikke nødvendigt at specificere, hvilken procedure der finder anvendelse på udvalget ved dets udpegelse.
            
         
               (8)
            
            
               Hvad angår de eksisterende retsakter, fastsætter artikel 13 i forordning (EU) nr. 182/2011 visse overgangsforanstaltninger til vedtagelse af de eksisterende basisretsakter i EU’s retsorden, der fjerner behovet for at ændre hver af disse retsakter. Artikel 7 i Det Stående Udvalgs afgørelse nr. 3/2012 (nye udvalgsprocedurer) indeholder en lignende bestemmelse om tilpasning af eksisterende procedurer.
            
         
               (9)
            
            
               EFTA-Tilsynsmyndigheden vil foreslå udvalgene standardprocedureregler, som de skal vedtage —
            
         TRUFFET FØLGENDE AFGØRELSE:
   Artikel 1
   Udpegning af udvalg
   1.   De udvalg, der er opført i bilaget til denne afgørelse, er udpeget med henblik på at bistå EFTA-Tilsynsmyndigheden med at varetage sine opgaver i henhold til artikel 3 i protokol 1 til tilsyns- og domstolsaftalen.
   2.   Når udvalgene bistår EFTA-Tilsynsmyndigheden, skal det ske i overensstemmelse med afgørelse truffet af EFTA-staternes Stående Udvalg nr. 3/2012 (om udvalgsprocedurer).
   Artikel 2
   Gældende procedure
   Når EFTA-Tilsynsmyndigheden i henhold til en retsakt, der henvises til i bilagene til EØS-aftalen, skal forelægge et udkast til foranstaltning for eller på anden måde konsultere et udvalg, skal den gøre det efter den procedure, der er fastsat ved afgørelse truffet af EFTA-medlemsstaternes Stående Udvalg nr. 3/2012 (om udvalgsprocedurer), og som svarer mest til den procedure, der er fastsat ved den retsakt, som er omhandlet i bilagene til EØS-aftalen.
   Artikel 3
   Ophævelse af Det Stående Udvalgs afgørelser
   Det Stående Udvalgs afgørelse nr. 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC og 2/2012/SC ophæves.
   Artikel 4
   Ikrafttræden
   Denne afgørelse træder i kraft på dagen for vedtagelsen.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. oktober 2012.
      
         
            For Det Stående Udvalg
         
         Atle LEIKVOLL
         
            Formand
         
         Kristinn F. ÁRNASON
         
            Generalsekretær
         
      
   
   
      (1)  EUT L 55 af 28.2.2011, s. 13.
   
      BILAG
      
                   
               
               
                  UDVALGETS NAVN
               
               
                  RETSAKT
               
            
                  1
               
               
                  EFTA-udvalget for dyre- og plantesundhed
               
               
                  Relevante retsakter nævnt i bilag I (Dyre- og Plantesundhed) til EØS-aftalen
               
            
                  2
               
               
                  EFTA-udvalget for tekniske forskrifter, standarder, prøvning og certificering
               
               
                  Relevante retsakter nævnt i bilag II (Tekniske forskrifter, standarder, prøvning og certificering) til EØS-aftalen
               
            
                  3
               
               
                  EFTA-udvalget for produktansvar
               
               
                  Relevante retsakter nævnt i bilag III (Produktansvar) til EØS-aftalen
               
            
                  4
               
               
                  EFTA-udvalget for energi
               
               
                  Relevante retsakter nævnt i bilag IV (Energi) til EØS-aftalen
               
            
                  5
               
               
                  EFTA-udvalget for arbejdskraftens frie bevægelighed
               
               
                  Relevante retsakter nævnt i bilag V (Arbejdskraftens frie bevægelighed) til EØS-aftalen
               
            
                  6
               
               
                  EFTA-udvalget for socialsikring
               
               
                  Relevante retsakter nævnt i bilag VI (Socialsikring) til EØS-aftalen
               
            
                  7
               
               
                  EFTA-udvalget om anerkendelse af faglige kvalifikationer
               
               
                  Relevante retsakter nævnt i bilag VII (Anerkendelse af faglige kvalifikationer) til EØS-aftalen
               
            
                  8
               
               
                  EFTA-udvalget for etableringsret
               
               
                  Relevante retsakter nævnt i bilag VIII (Etableringsret) til EØS-aftalen
               
            
                  9
               
               
                  EFTA-udvalget for finansielle tjenesteydelser
               
               
                  Relevante retsakter nævnt i bilag IX (Finansielle tjenesteydelser) til EØS-aftalen
               
            
                  10
               
               
                  EFTA-udvalget for tjenesteydelser
               
               
                  Relevante retsakter nævnt i bilag IX (Tjenesteydelser generelt) til EØS-aftalen
               
            
                  11
               
               
                  EFTA-udvalget for elektronisk kommunikation
               
               
                  Relevante retsakter nævnt i bilag XI (Elektronisk kommunikation, audiovisuelle tjenesteydelser og informationssamfundet) til EØS-aftalen
               
            
                  12
               
               
                  EFTA-udvalget for frie kapitalbevægelser
               
               
                  Relevante retsakter nævnt i bilag XII (Frie kapitalbevægelser) til EØS-aftalen
               
            
                  13
               
               
                  EFTA-udvalget for transport
               
               
                  Relevante retsakter nævnt i bilag XIII (Transport) til EØS-aftalen
               
            
                  16
               
               
                  EFTA-udvalget for indkøb
               
               
                  Protokol nr. 2 til tilsyns- og domstolsaftalen og relevante retsakter nævnt i bilag XVI (Indkøb) til EØS-aftalen
               
            
                  17
               
               
                  EFTA-udvalget for intellektuel ejendomsret
               
               
                  Relevante retsakter nævnt i bilag XVII (Intellektuel ejendomsret) til EØS-aftalen
               
            
                  18
               
               
                  EFTA-udvalget for sundhed og sikkerhed på arbejdspladsen, arbejdsret og ligebehandling af mænd og kvinder
               
               
                  Relevante retsakter nævnt i bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen
               
            
                  19
               
               
                  EFTA-udvalget for forbrugerbeskyttelse
               
               
                  Relevante retsakter nævnt i bilag XIX (Forbrugerbeskyttelse) til EØS-aftalen
               
            
                  20
               
               
                  EFTA-udvalget for miljø
               
               
                  Relevante retsakter nævnt i bilag XX (Miljø) til EØS-aftalen
               
            
                  21
               
               
                  EFTA-udvalget for statistik
               
               
                  Relevante retsakter nævnt i bilag XXI (Statistikker) til EØS-aftalen